Likatsin 66 (Art. 66). Lata makgatunu tamakgstokgot namakgapala lata taskini xlakata tlan natamasputú tukaliyawakanit la wan tapakgsit nemá ukú lichiwinaw. Xlawan tamakgstokgot lata namakgapala ninalakatitsala ixlikgalhkukitsis diciembre pewa amá kata, tlan talakglhmani watiya akxni matsukí ixtamamakkit Lanka Puxku xalak pulataman Méjiko la wan tapakgsit nak likatsin 83 tlan natalakglhmaní tamakgstokgot tachan puxamakawitu diembre xala ama kata. Xlimakgtuy tamakgstokgot nila nalakatitsala puxamakaw xpapa' abril xala ama kata.
Pala xputamakxtumit ixlakkaxtlawananin tapakgsit nitamatlaní nitalakaskin xlakata nasputa tamakgstokgot akxni talhkan kilhtamaku, nalakkaxtlawa Lanka Puxku xalak pulatam Méjiko. Likatsin 67 (Art. 67). Tamakxtumit usu akgtum xputamakxtumitkan ixlakkaxtlawananín tapakgsit akxni natawila akgtum tuli'akxilit natatamakxtumi akxni nakatasamakati litalhkatayan xakxilhnanin; chu akxni natatamakxtumí watiya natalakkaxtlawa tukalitasanikanit chu akxni nakakilhanikan nakamakatsinikan tuku ixlakata.